সে ছিল দাদা অন্ত প্রাণ। সে কথা বলতে পারত না। কিন্তু প্রবল অনুভূতি তার যে কোনও ইমোশনকে জীবন্ত করে রেখেছিল। সে অর্থাত্ ‘কহো না প্যায়ার হ্যায়’-এর সেই ছোট্ট অমিত। হৃতিক রোশনের ভাই হিসেবে যে বড়পর্দায় মন জয় করেছিল দর্শকদের। মনে আছে সেই ছেলেটিকে? সে এখন কী করছে জানেন? ছেলেটিকে এখন দেখলে চিনতে পারবেন? এখন সেই অভিষেক ৩০ বছরের যুবক। পড়াশোনা শেষ করার পর অভিনয়কেই কেরিয়ার হিসেবে বেছে নিয়েছেন তিনি। তবে ছোটবেলার মতো সাফল্য এখনও পাননি। বরং বিভিন্ন টিভি-শোতে তাঁকে দেখা গিয়েছে। অভিষেক নিজে মনে করেন, একটা বড় ব্রেক বদলে দিতে পারে তাঁর জীবন।